ຊາວມາເລເຊຍ ໂຮມຊຸມນຸມປະທ້ວງ ເປັນເວລາ 2 ມື້ ຮຽກຮ້ອງໃຫ້ ນາຍົກລາອອກ
ພວກປະທ້ວງ ພາກັນໂຮມຊຸມນຸມ ທີ່ນະຄອນກົວລາລຳເປີ ຮຽກຮ້ອງໃຫ້ ນາຍົກລັດຖະມົນຕີ Najib Razak ທີ່ຖືກ່າວຫາວ່າ ສໍ້ໂກງເງິນນັ້ນ ລາອອກ.
ພວກປະທ້ວງ ກຳລັງໂຮມຊຸມນຸມກັນ ທີ່ນະຄອນຫຼວງ ຂອງມາເລ ເຊຍເປັນເວລາ 2 ມື້ເພື່ອຮຽກຮ້ອງໃຫ້ນາຍົກລັດຖະມົນຕີທີ່ພວມ ປະເຊີນກັບການກ່າວຫາສໍ້ໂກງເງິນນັ້ນ ລາອອກ ແນວໂຮມ Bersih ຊຶ່ງເປັນກຸ່ມສັງຄົມພົນລະເຮືອນຂັ້ນແນວໜ້າ ຂອງປະເທດ ຕ້ອງການໃຫ້ ນາຍົກລັດຖະມົນຕີ Najib Razak ລາອອກ ຫລັງຈາກມີການເປີດເຜີຍວ່າ ທ່ານໄດ້ຮັບເງິນຈຳນວນ 700 ລ້ານໂດລາເຂົ້າໃນບັນຊີສ່ວນຕົວຈາກກອງທຶນການລົງທຶນ 1MDB ທີ່ລັດຖະບານເປັນເຈົ້າຂອງ ລັດຖະບານໄດ້ຂັດຂວາງ ບໍ່ໃຫ້ຜູ້ຄົນເຂົ້າໄປເບິ່ງເວັບໄຊທ໌ຂອງ ກຸ່ມ Bersih ແລະປະກາດວ່າການໂຮມຊຸມນຸມທີ່ຈະຕຸລັດເອກກະລາດໃນນະຄອນຫຼວງກົວ ລາລຳເປີນັ້ນ ເປັນການໂຮມຊຸມນຸມທີ່ຜິດກົດໝາຍຍ້ອນພວກນັກເຄື່ອນໄຫວບໍ່ໄດ້ຮັບອະນຸ ຍາດໃຫ້ທຳການປະທ້ວງ ຢູ່ສະຖານທີ່ດັ່ງກ່າວ ນອກນັ້ນ ລັດຖະບານຍັງໄດ້ຫ້າມ ບໍ່ໃຫ້ນຸ່ງ ເຄື່ອງສີເຫຼືອງແລະຕິດເຄື່ອງໝາຍຂອງກຸ່ມດັ່ງກ່າວ ລັດຖະບານ ໄດ້ເພີ້ມການຮັກສາຄວາມປອດໄພ ກ່ອນແຜນການໂຮມຊຸມນຸມປະທ້ວງ ໃນ ວັນເສົາມື້ນີ້ ທ່ານ Najib ໄດ້ປະຕິເສດ ຕໍ່ການກ່າວຫານີ້ ໂດຍເວົ້າວ່າ ເງິນຈຳນວນດັ່ງກ່າວ ແມ່ນຂອງ ຂວັນຈາກພາກຕາເວັນອອກກາງ ທ່ານໄດ້ແນະໃຫ້ຮູ້ວ່າ ການກ່າວຫາໃນການສໍ້ລາດບັງ ຫຼວງນີ້ແມ່ນເປັນພາກສ່ວນນຶ່ງຂອງແຜນການກໍ່ວິນາດສະກຳທາງການເມືອງຕໍ່ພັກລັດຖະ ບານປະສົມ ທີ່ປົກຄອງປະເທດມາເປັນເວລາດົນນານແລ້ວນັ້ນ ການສືບສວນແມ່ນພາໃຫ້ມີໂອກາດທີ່ທ່ານ Najib ອາດຈະຖືກກ່າວຫາທາງອາຍາຊຶ່ງເປັນ ເລື້ອງທີ່ບໍ່ເຄີຍເກີດຂຶ້ນມາກ່ອນກັບນາຍົກລັດຖະມົນຕີຂອງມາເລເຊຍ ນາຍົກລັດຖະມົນຕີໄດ້ປົດອະທິໄອຍະການຂອງປະເທດທີ່ທຳການສືບສວນທ່ານ ການກ່າວຫານີ້ ໄດ້ປາກົດຢູ່ໃນໜ້າໜັງສືພິມ Wall Street Journal ເມື່ອເດືອນທີ່ແລ້ວ ຊຶ່ງອີງເລື້ອງລາວຂອງຕົນ ໃສ່ເອກກະສານທີ່ມີການຮົ່ວໄຫລອອກມາ ຈາກການສືບສວນ ຂອງລັດຖະບານກ່ຽວກັບກອງທຶນ 1MDB